CELEX: C2007/042/61
Language: sl
Date: 2007-02-24 00:00:00
Title: Zadeva T-401/06: Tožba, vložena 28. decembra 2006 — Brosmann Footwear (HK) in drugi proti Svetu

24.2.2007   
            
            
               SL
            
            
               Uradni list Evropske unije
            
            
               C 42/34
            
         Tožba, vložena 28. decembra 2006 — Brosmann Footwear (HK) in drugi proti Svetu
   (Zadeva T-401/06)
   (2007/C 42/61)
   Jezik postopka: angleščina
   Stranke
   
      Tožeče stranke: Brosmann Footwear (HK) Ltd (Kowloon, Hong Kong), Seasonable Footwear (Zhong Shan) Ltd (Banfu, Kitajska), Lung Pao Footwear (Guangzhou) Ltd (Guangzhou, Kitajska), Risen Footwear (HK) Co. Ltd (Kowloon, Hong Kong) (Zastopniki: L. Ruessmann, A. Willems, lawyers)
   
      Tožena stranka: Svet Evropske unije
   Predlogi tožečih strank
   
               —
            
            
               Uredba Sveta (ES) št. 1472/2006 naj se v delu, v katerem tožečim strankam nalaga protidampinške dajatve na njihov izvoz, razveljavi;
            
         
               —
            
            
               Svetu Evropske unije naj se naložijo stroški.
            
         Tožbeni razlogi in bistvene trditve
   Tožeče stranke s to tožbo predlagajo razveljavitev izpodbijane uredbe v delu, v katerem na njihov izvoz v Evropsko unijo nalaga protidampinšle dajatve. Tožba temelji na naslednjih razlogih:
   
               —
            
            
               Kršitev členov 2(7)(b) in (9)(5) Uredbe Sveta (ES) št. 384/96 z dne 22. decembra 1995 o zaščiti proti dumpinškemu uvozu (v nadaljevanju: osnovna uredba), člena VI GATT ter načel prepovedi diskriminacije, nemo auditur in zaupanja v pravo, ker institucije Skupnosti niso preučile vsake zahteve za tržno-gospodarsko obravnavo (v nadaljevanj: TGO) in individualno obravnavo (v nadaljevanju: IO) posamično;
            
         
               —
            
            
               kršitev členov 18 in 20 Osnovne uredbe in kršitev pravic obrambe tožečih strank, ker institucije Skupnosti tožečih strank niso obvestile o obravnavi zahtev za TGO in IO;
            
         
               —
            
            
               očitna napaka pri presoji in kršitev člena 5(4) Osnovne uredbe glede presoje položaja proizvajalcev Skupnosti, na katerega se je oprla preiskava, člena 1(4) Osnovne uredbe glede opredelitve obsega izdelka, člena 17 Osnovne uredbe in člena 253 ES glede izbire vzorca proizvajalcev izvoznikov, člena 3(2) Osnovne uredbe in člena 253 ES glede ugotovitve škode, člena 3(2) Osnovne uredbe glede presoje vzročne zveze med dampinškim uvozom in škodo ter na koncu kršitev člena 9(4) Osnovne uredbe pri izračunu stopnje odprave škode.